# ბრიფი: სარეკლამო ვიდეო რგოლების მომზადება ორგანიზაციისთვის „საქართველოს SOS ბავშვთა სოფელი“

### ორგანიზაციის შესახებ

SOS Children’s Villages International საერთაშორისო ორგანიზაციაა, რომელიც 1949 წელს დაარსდა. დღეისათვის ის 136 ქვეყანაში საქმიანობს და მხარს უჭერს სიღარიბეში მცხოვრებ, მზრუნველობის გარეშე დარჩენილ ბავშვებსა და ახალგაზრდებს.

„საქართველოს ეს-ო-ეს ბავშვთა სოფელი“ ამ საერთაშორისო ორგანიზაციის წევრი ასოციაციაა 1989 წლიდან. ამ წლების განმავლობაში ჩვენ ათასობით ბავშვისა და ახალგაზრდის ცხოვრება შევცვალეთ უკეთესობისკენ, ხელი შევუწყვეთ ოჯახების გაძლიერებასა და ცნობიერების ამაღლებას ბავშვთა უფლებების დაცვის საკითხებზე.

### პროექტის ზოგადი მიზნები და აუდიტორია

**მიზანი:**   
ცნობადობის ამაღლება და აუდიტორიასთან ემოციური კავშირის გაღრმავება. ფართო აუდიტორიიისთვის ორგანიზაციის ისტორიის, განვითარებისა და საქმიანობის შესახებ ინფორმაციის მიწოდება. ახალი ყოველთვიური შემომწირველების მოზიდვა და არსებული მხარდამჭერების შენარჩუნება.

**სამიზნე აუდიტორია:**  
ფართო საზოგადოება საქართველოში, 23–60 წწ.

## **პროექტი: ორგანიზაციის თანამშრომლების გაცნობის ვიდეოები**

### პროექტის აღწერა

მოკლე ვერტიკალური ვიდეო რგოლები (10 ცალი), რომლებშიც ორგანიზაციის თანამშრომლები წარდგებიან აუდიტორიის წინაშე. თითოეულ ვიდეოში თანამშრომელი მოყვება საკუთარ როლზე ორგანიზაციაში, გაიზიარებს პირად გამოცდილებას და მოტივაციას.

### ტონი და სტილი

* **ნარატივი**: პირადი, ემოციური, ავთენტური. თანამშრომლები საუბრობენ პირველი პირიდან საკუთარ საქმიანობაზე და გამოცდილებაზე.
* **ვიზუალი**: მაღალი ხარისხის, ვერტიკალური ფორმატი (9:16). თანამშრომლის სამუშაო გარემოს ჩვენება, ბუნებრივი განათება, პორტრეტული კადრები.

### რაოდენობა და ლოკაციები

**სულ**: 10 ვიდეო რგოლი

|  |  |
| --- | --- |
| **ლოკაცია** | **ვიდეოების** **რაოდენობა** |
| თბილისი | 5 |
| იმერეთი | 3 |
| სამეგრელო | 2 |

**შენიშვნა**: 3 ვიდეოს გადაღება მოხდება რეგიონებში (ქუთაისი, სამეგრელო, ზესტაფონი), რაც ითვალისწინებს დამატებით ლოჯისტიკურ დაგეგმვას.

### ტექნიკური მოთხოვნები

|  |  |
| --- | --- |
| **პარამეტრი** | **მოთხოვნა** |
| რაოდენობა | 10 ვიდეო რგოლი |
| ფორმატი | ვერტიკალური (9:16) |
| ქრონომეტრაჟი | დაზუსტდება სცენარის დამტკიცების შემდეგ |
| რეზოლუცია | Full HD (1080x1920) |
| მოკლე ვერსიები | ციფრული არხებისთვის: 30–60 წმ (9:16) |

### ვადები

ვიდეოების გადაღება მოხდება **ეტაპობრივად**, წლის განმავლობაში – **აპრილიდან** **ნოემბრის** **ჩათვლით**. თითოეული ვიდეოს პრე-პროდაქშენი, გადაღება და პოსტ-პროდაქშენი წარიმართება მიმდინარე რეჟიმში.  
  
P.S. რეგიონული გადაღებები დაიგეგმება **ორი დამოუკიდებელი გასვლის** ფარგლებში (თითო რეგიონზე – თითო სრული სამუშაო დღე), სადაც ერთ ვიზიტზე მოხდება ადგილობრივი გუნდის ყველა წევრის გადაღება

|  |  |
| --- | --- |
| **პარამეტრი** | **აღწერა** |
| პროექტის პერიოდი | **აპრილი** – **ნოემბერი** |
| მიდგომა | ეტაპობრივი გადაღება; ვიდეოები არ იღება ერთდროულად |
| ერთი ვიდეოს ციკლი | პრე-პროდაქშენი → გადაღება → მონტაჟი / ფინალიზაცია |
| **სულ:** | **10 ვიდეო, აპრილი – ნოემბერი** |